जब मैं लॉस ऐंजीलिस आया‚ डीए से मेरा संपर्क टूट गया। जीवन चलता रहा और अंततः हमारा चर्च इस इमारत में स्थित हो गया। एक रात फोन बजा। मैं अपने आफिस में गया और फोन उठाकर कहा‚ ‘‘हैलो।" उधर से आवाज आयी‚ ‘‘हाय‚ डॉ हायमर्स मैं डी ए बोल रहा हूं।" मैंने कहा‚ ‘‘कौन बोल रहे हैं?" उसने कहा‚ ‘‘डी ए। आप को याद है — ड्रग्एडिक्ट‚ डी ए" मैं लगभग गिरते गिरते बचा। यह आवाज लगभग तीस सालों से नहीं सुनी थी! मैंने पूछा‚ ‘‘तुम कहां हो?" उसने कहा‚ ‘‘मैं फ्लोरिडा में हूं। मैं विवाहित हूं। मेरे दो बच्चे हैं और एक भली पत्नी है। मैं हमारे चर्च के संडे स्कूल में पढ़ाता हूं।"